Christian Fittipaldi je upokojeni brazilski dirkač Formule 1, sin nekdanjega dirkača Formule 1 Wilsona Fittipaldija in nečak nekdanjega dvakratnega prvaka Formule 1 Emersona Fittipaldija. Debitiral je v sezoni 1992 in na predzadnji dirki sezone za Veliko nagrado Japonske s šestim mestom dosegel svojo prvo uvrstitev v točke. Na prvi dirki za Veliko nagrado Južne Afrike v sezoni 1993 je dosegel četrto mesto, rezultat ki ga je ponovil še na Velikih nagradah Pacifika in Nemčije v sezoni 1994, po kateri se je upokojil kot dirkač Formule 1.